kardosdrur/scandi-wiki huggingface dataset:
Theodor Siersted

Theodor Siersted (8. april 1852 i Nyker–8. juni 1915 i Odense) var skoledirektør i Odense. 

Peter Theodor Emil Siersted var født på Bornholm, men kom til Sjælland og blev student fra Sorø Akademi i 1870, studerede teologi i København og blev cand.theol. i 1877. 
Han var gift med Thora, født Warburg. Han blev skoleinspektør og senere skoledirektør i Odense, og han var medstifter af Overlærerforeningen, hvis første formand han var 1907–1915.

Han har oversat fra oldgræsk til dansk, men er i dag mest kendt for at have udgivet Danske Billeder for Skole og Hjem.

Skolefolk fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra Bornholm
Foreningsformænd fra Danmark
Oversættere fra Danmark
Dansksprogede forfattere fra Danmark
Thomas Simpson

Thomas Simpson (født 20. august 1710, død 14. maj 1761) var en engelsk matematiker. Han er måske bedst kendt for Simpsons regel, en matematisk metode til approksimering af bestemte integraler, men beskæftigede sig desuden med sandsynlighedsteori, astronomi og introducerede desuden de forkortelser for de trigonometriske funktioner som stadig bruges i dag.

Biografi 
Simpson blev født i Market Bosworth, en lille by i Leicestershire, England. Simpsons far var selvlært væver og ønskede at hans søn skulle følge i samme fodspor. Simpson modtog kun lidt formel undervisning, men begyndte at lære sig selv matematik og astrologi efter at have observeret en solformørkelse i 1724. Omkring 1725 flyttede han fra sin hjemby til den nærliggende by Nuneaton, hvor han underviste i matematik.

Simpson giftede sig med en kvinde ved navn Swinfield i 1730. De boede sammen i Nuneaton indtil de blev tvunget til at flygte til Derby i 1733 efter at Simpson angiveligt havde skræmt en pige ved at klæde sig ud som en djævel under en astrologisk seance. Simpson og Swinfield fik sammen en datter, Elizabeth, i 1736 og en søn, Thomas, i 1738. Fra omkring 1736 boede Simpson med sin familie i London, hvor han fortsatte sin undervisning.

I 1737 skrev han den første af sine matematiske tekster, A New Treatise of Fluxions, et værk om Newtons version af differentialregningen. Dette var et yderst avanceret emne at skrive en bog om på den tid, ikke mindst fordi emnet var så nyt og kun få andre matematikere kendte til det.

Simpson døde den 14. maj 1761, i sin hjemby Market Bosworth.

Værker 

 Treatise of Fluxions (1737)
 The Nature and Laws of Chance (1740)
 The Doctrine of Annuities and Reversions (1742)
 Mathematical Dissertation on a Variety of Physical and Analytical Subjects (1743)
 A Treatise of Algebra (1745)
 Elements of Geometry (1747)
 Trigonometry, Plane and Spherical (1748)
 Select Exercises in Mathematics (1752)
 Miscellaneous Tracts on Some Curious Subjects in Mechanics, Physical Astronomy and Speculative Mathematics (1757)

Noter

Litteratur 
 "Simpson, Thomas" (Salmonsens Konversationsleksikon, 2. udgave, bind XXI, s. 434)

Se også 
 Simpsons regel

Matematikere fra Storbritannien
Briter i 1700-tallet
Faglitterære forfattere fra England
Frankfurter Kreuz

Frankfurter Kreuz er et motorvejskryds, hvor motorvejene A3 og A5 mødes. Motorvejen har en bredde på ti kørebaner, og er en af de mest benyttede vejknudepunkter i Europa med ca. 310.000 passerende køretøjer om dagen. Krydset befinder sig sydvest fra Frankfurt am Main, tæt på byens lufthavn.

Eksterne henvisninger 

Transport i Frankfurt am Main
Motorveje i Tyskland
Robert Adams

Robert Adams (født 8. maj 1937) er en amerikansk fotograf der blev kendt som en del New Topographics bevæglesen. Han modtog John Simon Guggenheim Memorial Fellowship i 1970 og 1980 og i 1994 vandt han et MacArthur Fellowship.
Adams er representeret af Matthew Marks Gallery i New York og Fraenkel Gallery i San Francisco.

Robert Adams blev født i industri-byen Orange i New Jersey, men flyttede til Colorado som teeanger. Adams blev interesseret i at dokumentere hvordan landskabet i det vestlige Nord Amerika, tidligere fotograferet af kunstnere som Timothy O'Sullivan og William Henry Jackson, var blevet ændret af den menneskeklige indflydelse i området.

Adams' arkiver findes på Yale University Art Gallery.

Kendte fotografier 

 East from Flagstaff Mountain 1976.
 Burning Oil Sludge North of Denver 1973 – americanart.si.edu .

Udvalgte bøger 

 Commercial Residential (2003).
 Eden (1999).
 Notes for Friends (1999).
 Why People Photograph: Selected Essays and Reviews (1996).
 West from the Columbia: Views from the River Mouth (1995). 
 What We Bought (1995).
 Perfect Times, Perfect Places (1988).
 Summer Nights (1985).
 Beauty in Photography: Essays in Defense of Traditional Values (1981).
 From the Missouri West: Photographs (1980).
 Denver: a Photographic Survey of the Metropolitan Area (1977).
 The New West (1974).
 The Architecture and Art of Early Hispanic Colorado (1974).
 White Churches of the Plains (1970).

Eksterne henvisninger 
 Robert Adams at the Matthew Marks Gallery 
 Masters of Photography

Fotografer fra USA
Personer fra New York
Solstice

Solstice er et Engelsk Episk Doom Metal band, dannet i 1990.

Diskografi 
 Lamenations (1994)
 Halcyon (1996)
 Split m. Twisted Tower Dire (1997)
 New Dark Age (1998)
 split m. Slough Feg (2001)
 Only The Strong (2008)

Doom metal-grupper
Musikgrupper fra 1990
St. Stanisław Kostkas katedral

St. Stanisław Kostkas katedral (polsk Bazylika archikatedralna p. w. św. Stanisława Kostki) ligger ved Piotrkowska-gaden 273 og er den største religiøse bygning i Łódź. Med sine 101 meter er den også byens højeste bygning og den 7. højeste kirke i Polen.

Katedralen er en treskibet basilika med grundplan som et latinsk kors. Den præges tydeligt af fransk og tysk gotik, og er inspireret af Chartreskatedralen.

Historie 

Bygningskomiteen blev oprettet allerede i 1895 og bestod af datidens største fabrikanter i Łódź: Juliusz Heinzel, Edward Herbst og Juliusz Kunitzer. Grundstenen blev indviet 16. april 1901 af Warszawas ærkebiskop Wincenty Chościak-Popiel.

Kirkebygningen, i lysegule mursten fra Nedre Schlesien (den såkaldte Rohbau-stil), blev bygget i årene 1901-1912 efter tegninger af det tyske firma Wende i Zarske og Emil Zillmann fra Berlin, med små korrektioner udført af arkitekterne Józef Dziekoński fra Warszawa, Sławomir Odrzywolski fra Kraków og Siegfried Stern fra Wien. Tårnet stod færdigbygget i 1927 efter tegninger af Józef Kaban Korski.

Katedralen blev skadet under en brand i 1971 og er senere blevet restaureret. Den blev besøgt af pave Johannes Paul II den 13. april 1987.

Bygninger, konstruktioner og anlæg i Łódź
Kirker i Polen
Merrill Lynch

Merrill Lynch er et globalt finanseringsfirma, som blev grundlagt den 6. januar 1914. Firmaet yder forskellige typer global service så som investering, forsikring og formue håndtering. Firmaet har et ekstensivt netværk i hele den globale finansverden. Hovedkvarteret ligger i New York City.

Pga. den globale finansielle krise i 2008 overtog Bank of America firmaet den 14. september 2008, for at undgå de ellers ubehagelige følger af en konkurs.

Virksomheder i New York City
Ophørt i 2008
Etableret i 1914
Tidligere banker fra USA
Sophie Calle

Sophie Calle (født 1953) er en fransk fotograf og forfatter, installations- og konceptkunstner.

Calles arbejde er kendetegnende ved vilkårlige og egenmæssige indtryk ved at bruge begrænsede områder i sin litteratur og kunst ved blandt andet at skildre den menneskelige sårbarhed ved at studere deres privatliv.

I den franske litterære bevægelse Oulipo i 1960erne, hvor Calle var tilknyttet, blev hendes identitet præget af samværet med mange af datidens kulturpersonligheder, hvilket senere gav sig udtryk i hendes kunst.
 
Calles fotografiske arbejde inkluderer ofte en omfattende tekst, som hun selv var ophavsmand til.

Af tidligere arbejde kan nævnes fotoværket Suite Venitienne fra 1979, hvor hun beskriver en mands rejse. Vedkommende mødte hun ved et selskab i Paris. Uden omtalte persons viden fulgte og fotograferede Calle ham på en rejse fra Paris til Venedig. Personen er kun identificeret som Henri B.

Calle har vist sine værker på flere udstillinger, blandt andet på Guggenheim Museet.

Eksterne henvisninger 

 Sophie Calle, Galleri Emmanuel Perrotin
 Sophie Calle, Guggenheim museet 

Fotografer fra Frankrig
Biografiforfattere fra Frankrig
Installationskunstnere
Eger

En ege (eller eger) er en af flere stænger, der på et hjul holder en fælg på plads i forhold til navet. 

Egehjul bruges både til cykler, motorcykler, (sports)biler, damplokomotiver samt andre vogne.

Egerne kan enten være stive, som i et træhjul, eller bøjelige men hårdt spændte, som i et cykelhjul, eller blot nogle metalstænger mellem nav og fælg på mindre hjul som f.eks. trehjulede børnecykler. På støbte fælge/hjul som alufælge eller plastfælge er egerne blot en del af selve hjulet, der (som regel) hverken kan adskilles eller justeres.

Eger på et cykelhjul 
Et cykelhjul har typisk mellem 24 og 36 eger. Antallet er næsten altid et tal deleligt med 4.

Hvis egerne ikke er spændt tilpas hårdt, vil hjulet ikke være stift, og giver efter som trykket skifter, sommetider knirker det. Hvis egerne er for hårdt spændte, kan de bøje fælgen ud af form.

Til at spænde egerne bruger man en egenøgle (også kaldt egespænder), der kan købes billigt ved mange cykelhandlere.

Egerne sidder fast i navet med kroge, der ikke kan justeres. Den anden ende af egen monteres på fælgen vha. såkaldte nipler (en aflang forholdsvis tynd møtrik med en fortykkelse i den ene ende). En nippel er en møtrik, der går igennem et hul i fælgen. Niplen har et hoved, der holder den fast på fælgen, og den modsatte ende har indvendigt gevind, der griber fat i egen. Når niplen drejes, trækker den i egen, som spændes.

Ved at dreje på niplerne kan man løsne eller spænde egerne, derved kan man ofte udrette et ekset hjul, (men det kræver en hel del tålmodighed). 

Efter at have udrettet et ekset hjul, vil egerne ikke være lige spændte, og derfor kan hjulet være mere udsat for at ekse igen. 

En hjulopretter er en anordning, hvori man monterer et hjul, så man kan se, hvor på hjulet, at det slår ud til den ene eller anden side. Alternativt kan man montere hjulet i cykelstellet for at se, hvor hjulet ekser, og derefter rette eventuelle skævheder.

Cykeldele
Hjul
Systembank

En systembank er en underafdeling af en bank, som er forbeholdt medlemmer af en bestemt fagforening. 

I Danmark er især Lån & Spar Bank kendt for at benytte dette koncept, hvor systembankerne fungerer som selvstændige bankfilialer, der opererer under separat binavn. Også Arbejdernes Landsbank har en systembank, hvor man skal være medlem af et af fagforbundene under LO for at blive kunde.

Bankvirksomhed
Distinktion

Distinktioner  er kendetegn, hvormed man kan skelne en persons grad, hvorfor de også benævnes gradstegn. Især anvendt på uniformer for militære og luftfart. Distinktioner eller gradstegn kan antage alle mulige former, såsom skulder-, ærme- og huegradstegn. Et utal af forskellige systemer har været anvendt gennem tiden. Fra gammel tid havde man i den danske hær haft særlige kendetegn for hhv. underofficerer og officerer, men man kunne ikke skelne mellem f.eks. en løjtnant og en oberst. Først i 1802 indførtes rigtige gradstegn i form af epauletter. Visse kavalerienheder fik dog ærmegradstegn, som var mere praktiske, når man var til hest.

Militær
VM i ishockey 1995

Verdensmesterskabet i ishockey 1995 var det 59. VM i ishockey, arrangeret af IIHF. Der var 39 deltagende hold ved mesterskabet, hvilket var en forbedring af den hidtidige deltagerrekord på 37 hold fra VM-turneringerne i 1993 og 1994. 

I forhold til året før var kvalifikationen til C2-gruppen afskaffet og gruppen i stedet udvidet fra otte til ti hold. Desuden var boykotten mod  Jugoslavien blevet ophævet, og som tidligere C-gruppenation blev holdet ekstraordinært placeret i C1-gruppen, så denne gruppe midlertidigt blev udvidet fra otte til ni hold.

Mesterskabet blev altså afviklet i fire niveauer som A-, B-, C1- og C2-VM. De tolv bedste hold spillede om A-VM, de otte næste hold spillede om B-VM, mens C1- og C2-VM havde deltagelse af ni hhv. ti hold.

A-VM i Stockholm og Gävle, Sverige i perioden 23. april – 7. maj 1995.
B-VM i Bratislava, Slovakiet i perioden 12. – 21. april 1995.
C1-VM i Sofia, Bulgarien i perioden 20. – 26. marts 1995.
C2-VM i Johannesburg, Sydafrika i perioden 21. – 30. marts 1995.

For første gang siden VM 1954 vandt et nyt land VM-titlen. Finland blev verdensmestre for første gang ved at slå arvefjenden og værtslandet Sverige i finalen med 4-1. De forsvarende mestre fra Canada vandt bronzemedaljer efter sejr over Tjekkiet i bronzekampen ligeledes med 4-1.

1995
Ishockey i 1995
Henry E. Rohlsen Airport

Henry E. Rohlsen Airport  er en civil amerikansk lufthavn beliggende ca. 10 km sydvest for Christiansted på øen St. Croix i den amerikanske ø-gruppe Jomfruøerne.

Lufthavnen er opkaldt efter Henry E. Rohlsen, en indfødt fra St. Croix, tjenstgørende, under anden verdenskrig, i en gruppe kaldet, the Tuskegee Airmen, som omfattede en gruppe sorte jager-piloter i 332nd Fighter Group, United States Army Air Force (USAAF). 

Lufthavnen er en lille international lufthavn som primært betjener fly, som opererer i Caribien og har kapacitet til at håndtere fly op til Boeing 747-størrelse. I 2010 ankom der 148.556 passagerer til lufthavnen.

Tidligere navn på lufthavnen var Alexander Hamilton International Airport.

Eksterne henvisninger 

 U.S. Virgin Islands Airport Facilitiess officielle hjemmeside  

Lufthavne i USA
De amerikanske jomfruøer
Kona International Airport

Kona International Airport (Keahole Airport) (IATA: KOA, ICAO: PHKO) er en amerikansk lufthavn beliggende ved kysten ca. 10 km nord for Kailua Kona, i den amerikanske stat Hawaii på den store ø (the Big Island).

Anno 2005 bestod lufthavnens terminal, kontor- og passagerfaciliteter af åbne et-plans bygninger uden vægge.

Der findes kun en landingsbane på 3.500 meter, som er bygget på et lag lava fra et vulkanudbrud i 1801 hvilket udvidede kystlinjen med knap to km.

Lufthavne i USA
Bygninger, konstruktioner og anlæg i Hawaii
Marianne Kjærulff-Schmidt

Marianne Kjærulff-Schmidt  (født 5. august 1942 i Køge, død 11. juni 2001) var en dansk skuespiller.

Datter af skuespilleren Helge Kjærulff-Schmidt og søster til instruktøren Palle Kjærulff-Schmidt.

Hun er begravet på Frederiksberg Ældre Kirkegård.

Filmografi 

 Brødrene på Uglegården – 1967
 Nyhavns glade gutter – 1967
 Min søsters børn vælter byen  – 1968
 De røde heste – 1968

Noter

Eksterne henvisninger 
 
 

Skuespillere fra Danmark
Personer fra Køge
Ettal

Ettal er en lille kommune i Landkreis Garmisch-Partenkirchen i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Unterammergau. Den består af hovedbyen Ettal og landsbyerne Graswang, Linderhof, Dickelschwaig og Rahm.

Geografi 
Ettal ligger omkring 10 km nord for Garmisch-Partenkirchen i Region Oberland ved et pas mellem Oberammergau der ligger 5 km mod nordvest i Ammerdalen, og Oberau, der ligger 5 km mod sydøst i Loisachdalen.

Historie 
Kloster Ettal blev grundlagt af kejser Ludwig af Bayern i Graswangtal 28. april 1330.
Kommunen Ettal blev dannet 1818 og var beboet af bønderne fra Graswang og Linderhof.

Wittelsbaceren , kong Ludwig 2. af Bayern byggede fra 1874 bis 1878 Schloss Linderhof med store parkanlæg.

Eksterne henvisninger 

 Bibliothek der Abtei Ettal
STS-108

STS-108 (Space Transportation System-108) var rumfærgen Endeavour's 17. rumfærge-mission, opsendt d. 5. december 2001 og vendte tilbage d. 17. december 2001.

Rumfærgen lagde til ved Den Internationale Rumstation og bragte de faste besætninger ISS Ekspedition 4 til rumstationen og ISS Ekspedition 3 retur til Jorden.

Missionen medbragte desuden nye forsyninger til rumstationen i Raffaello containeren. Der blev udført en rumvandring i løbet af de næsten 12 døgn missionen varede.

På mission mindede man de omkomne efter Terrorangrebet den 11. september 2001.

Besætning 
   Dominic Gorie (Kaptajn)
   Mark Kelly (Pilot)
   Daniel Tani (Missionsspecialist)
   Linda Godwin (Flymaskinist)

Opsendt: ISS Ekspedition 4 
   Yuri Onufrienko (ISS Kaptajn) (RKA)
   Carl Walz (Flymaskinist)
   Daniel Bursch (Flymaskinist)

Retur til Jorden: ISS Ekspedition 3 
   Frank Culbertson (ISS Kaptajn)
   Mikhail Turin (Flymaskinist) (RKA)
   Vladimir Dezhurov (Flymaskinist)

Missionen 

Hovedartikler:

Eksterne henvisninger 
 STS-108  NASA 
 ISS Assembly Mission UF-1 NASA 

Rumfærgeprogrammet
Den Internationale Rumstation
Ascoli Piceno (provins)

Provinsen Ascoli Piceno (it. Provincia di Ascoli Piceno) er en provins i regionen Marche i det centrale Italien. Ascoli Piceno er provinsens hovedby.

Der var 369.371 indbyggere ved folketællingen i 2001.

Geografi 
Provinsen Ascoli Piceno grænser til:
 i nord og nordvest mod provinsen Macerata,
 i øst mod Adriaterhavet,
 i syd mod Abruzzo (provinsen Teramo) og mod Lazio (provinsen Rieti) og
 i sydvest mod Umbria (provinsen Perugia).
Macerata (provins)

Provinsen Macerata (it. Provincia di Macerata) er en provins i regionen Marche i det centrale Italien. Macerata er provinsens hovedby.

Der var 301.523 indbyggere ved folketællingen i 2001.

Geografi 
Provinsen Macerata grænser til:
 i nord mod provinsen Ancona,
 i øst mod Adriaterhavet,
 i syd mod provinsen Ascoli Piceno og
 i vest mod Umbria (provinsen Perugia).
Pesaro e Urbino (provins)

Provinsen Pesaro e Urbino (it. Provincia di Pesaro e Urbino) er en provins i regionen Marche i det centrale Italien. Pesaro er provinsens hovedby.

Der var 351.214 indbyggere ved folketællingen i 2001.

Geografi 
Provinsen Pesaro e Urbino grænser til:
 i nord mod Emilia-Romagna (provinserne Rimini og Forlì-Cesena) og mod San Marino,
 i øst mod Adriaterhavet,
 i sydøst mod provinsen Ancona,
 i syd mod Umbria (provinsen Perugia) og
 i vest mod Toscana (provinsen Arezzo).
Graphics Processing Unit

En grafikprocessor enhed, grafisk bearbejdningsenhed eller GPU (Graphics Processing Unit, også kaldet visuel forarbejdningsenhed eller VPU) er et computerkomponent, der er specifikt designet til at vise tredimensionel grafik på en computerskærm med høj billedhastighed.

En GPU er som regel på et separat Grafikkort, men den kan også være integreret på ens Motherboard eller CPU.

GPU'er bliver brugt i forskellige spillekonsoller, som i fx en PlayStation. En GPU er hurtigere på grund af den dobbelte arkitektur, som gør, at den kan beregne grafikken hurtigere. GPU'er har integreret RAM for at gemme teksturer i hukommelsen. GPU'er bliver meget brugt til at lave digital fotomanipulation, fordi de er hurtigere til at lave billedet. Man bruger dem også til at rendere 3d-grafik.

Se også 
 Grafikkort
 Computergrafik

3-D-computergrafik
Computergrafik
Grafikkort
Colin O'Malley

Colin O'Malley (født 9. december 1973) er en komponist der har arbejdet med blandt andet CNN, Walt Disney, Universal Studios, DC Comics og Electronic Arts. Han har i samarbejde med Troels Folmann komponeret musikken til Tomb Raider: Underworld.

Tomb Raider
Komponister fra USA
Rai - Radiotelevisione Italiana

Rai – Radiotelevisione Italiana, indtil 1954 kendt som Radio Audizioni Italiane, er en italiensk statsejet public service-medievirksomhed. Rai driver tre tv-kanaler og tre radiokanaler samt flere satellit- og digitalkanaler. Rai blev dannet som den Unione Radiofonica Italiana i 1924 og var i 1950 en af de 23 stiftende organisationer bag European Broadcasting Union.

Rai finansieres dels af licens, dels af reklameindtægter. Det var en overgang på tale at privatisere virksomheden delvist ved at sælge 20%, men de planer blev skrinlagt i 2005.

Kanaler 
RAI udsender tre kanaler via det jordbaserede sendenet: Rai 1, Rai 2 og Rai 3.

Rai 1 er hovedkanalen, og henvender sig til et bredt publikum. Rai 2s programmer henvender sig til et lidt yngre publikum, mens Rai 3 er den alternative kanal. Kanalerne blev grundlagt hhv. 1954, 1961 og 1979.

På radiosiden er koncernens største kanaler Rai Radio 1, Radio 2 og Radio 3. Mens Rai Radio 1 primært sender nyheder, magasinprogrammer m.v., har Rai Radio 2 en adult contemporary-profil med talkshows og popmusik. Rai Radio 3 sender udelukkende klassisk musik.

Etableret i 1924
Statsejede virksomheder
Medievirksomheder fra Italien
Tv-stationer
Radiostationer fra Italien
Public service-medier
Sloveniens geografi

Slovenien ligger i Centraleuropa og strækker sig fra Alperne i nord til Kroatien og Venedigbugten i syd. Fire vigtige europæiske geografiske regioner mødes i Slovenien: Alperne, Dinariske Alper, Pannoniske Slette, Karst-regionen, og i tillæg Middelhavet. Sloveniens højeste bjerg er Triglav (2864 m), og landets gennemsnitlige højde over havet er 557 meter. Cirka halvdelen af landet (10.124 km²) er dækket af skov, som gør Slovenien til Europas tredje mest skovdækkede land efter Finland og Sverige. Græssletter udgør 5593 km² af landet, og marker og haver 2471 km². I tillæg er der 363 km² med frugthaver og 216 km² med vingårde.

I nord domineres landskabet af Alperne, blandt andet bjergkæden Karawanken langs grænsen mod Østrig, mens det på den Pannoniske Slette mod grænsen til Ungarn og Kroatien i nord-nordøst er stort set fladt. Majoriteten af Sloveniens landskab er alligevel præget af åser og bjergrigt, med omkring 90 % af arealet placeret over 200 meter over havet. Sloveniens kystlinje mod Venedigbugten er omkring 47 km lang fra Italien til Kroatien. 

Begrebet Karst har sin oprindelse i Karstplateauet sydvest i Slovenien, en kalkstensregion med underjordiske floder, kløfter og grotter mellem Ljubljana og Venedigbugten.

Klima 
Selv om Slovenien så vidt har grænse mod Middelhavet, er klimaet i det meste af landet kontinentalt, som i Centraleuropa. Karst-landskabet hindrer stort set luften fra Middelhavet i at strømme ind i landet. Området har en god del sol, men det kan regne ganske kraftigt om vinteren. Når den kontinentale luft strømmer indover landet er det ofte i form af boravinden, som kan give en vindhastighed over 40 m/s. De højereliggende områder i nord og vest har milde forhold om sommeren, men kan have ganske så vinterlige forhold ved vintertid. Fra tidligt på sommeren begynder nærheden til Middelhavet at gøre sig gældende i form af kraftige tordenbyger. Fra september af er det derimod sjældent med torden, men der kan stadig komme en regnbyge i ny og næ. Vintertemperaturene i østlige dele af Slovenien er næsten som i Ungarn, men der er oftere mildere perioder her.

Snitemperaturen er -2 °C i januar og 21 °C i juli. Årlig nedbør er i snit 1000 mm ved kysten, op til 3500 eller mere i Alperne, 800 mm i sydøst og 1400 mm centralt i Slovenien.

Geografiske yderpunkter

 Nord: , Šalovci kommune
 Syd: , Črnomelj kommune
 Øst: , Lendava kommune
 Vest: , Kobarid kommune

Længste afstand nord-syd er 1°28' eller 163 km.
Længste afstand øst-vest 3°13' eller 248 km.

Kilder 
 CIA World factbook, besøgt 19.10.08
Akebono Tarō

Akebono Tarō (født 8. maj 1969), dåbsnavn Chad Haaheo Rowan, er en tidligere amerikansk sumo-bryder og baskeball-spiller, som er født i Waimānalo på den amerikanske ø Oahu i den amerikanske stat Hawaii.

Akebono blev den første udlænding, som har opnået den højeste japanske sumu-rang Yokozuna, dette den 27. januar 1993.

Under Akebonos bryde-karriere, som varede i 13 år, vand han Emperor's Cup 11 gange i denne sportgrens fornemste række.

Akebono's konkurrencer med brødrene, Takanohana og Wakanohana, som blev vist på TV førte til stor popularitet for sumo-brydningen i USA i de sene 1980er og tidlige 1990er.

Eksterne henvisninger 

Sportsfolk fra USA
DNF

DNF, akronymet kan have flere betydninger.

 Danmarks Nationale Front – nationalistisk gruppe på den yderste højrefløj.
 Dansk Naturvidenskabsformidling – organisation til fremme af interessen for naturvidenskab.
 Did Not Finish – Sportsudøver der ikke gennemfører.
Venedigbugten

Venedigbugten (italiensk: Golfo di Venezia) er en bugt nordvest i Adriaterhavet, mellem den kroatiske halvø Istrien og floddeltaet til den italienske flod Po. Flere floder løber ud i bugten, blandt andet Tagliamento og Piave.

Italiens geografi
Kroatiens geografi
Bugter
Hanekam (flertydig)

Hanekam har flere betydninger:

 Hane – pryd på hovedet af en hane (hønsefugl)

 Hanekam – en frisure

 Hanekam (kage) – en form for Wienerbrød